ที่ราบโนบิ

ที่ราบโนบิ () เป็นที่ราบขนาดใหญ่ตั้งอยู่ในประเทศญี่ปุ่น คลอบคลุมพื้นที่ทอดยาวตั้งแต่พื้นที่แคว้นมิโนะทางตะวันตกเฉียงใต้ของจังหวัดกิฟุไปจนถึงพื้นที่แคว้นโอวาริทางตะวันตกเฉียงเหนือของจังหวัดไอจิ มีขนาดพื้นที่ประมาณ Topography and Geology of the Nobi Plain . Soki Yamamoto (Rissho University). Accessed November 23, 2007. โดยที่ราบโนบุเป็นที่ราบตะกอนน้ำพาที่เกิดจากแม่น้ำ 3 สาย (แม่น้ำอิบิ คิโซะ และนางาระ) ส่งผลให้พื้นดินบริเวณนี้จึงมีความอุดมสมบูรณ์เป็นอย่างมาก พื้นที่ทางทิศตะวันตกติดกับเทือกเขาอิบูกิและเทือกเขาโยโร และจรดเทือกเขาโอวาริทางตะวันออก ทางตอนเหนือติดกับเทือกเขาเรียวฮากุ และตอนใต้สิ้นสุดที่อ่าวอิเซะ

 ภูมิศาสตร์ 

พื้นที่ปลายน้ำของที่ราบโนบิตั้งอยู่ในจังหวัดไอจิ โดยบริเวณนี้จะเป็นพื้นที่ชุ่มน้ำขนาดใหญ่ ซึ่งบางครั้งระดับของพื้นดินจะลดต่ำกว่าระดับน้ำทะเล เป็นผลมาจากการเปลี่ยนแปลงอย่างฉับพลันของระดับน้ำจากพายุ พื้นบริเวณนี้จึงมักจะได้รับความเสียหายจากน้ําหลายต่อหลายครั้ง ปัจจุบันเมืองหลัก ๆ อย่างสึชิมะและนาโงยะในจังหวัดไอจิจึงถูกสร้างขึ้นในบริเวณที่ราบสูงระดับต่ำ เพื่อป้องกันความเสียหายจากนระดับน้ำที่ไม่แน่นอนอีกด้วย

รอยเลื่อนเนโอดานิที่พาดผ่านตอนกลางของที่ราบโนบิเป็นสาเหตุของแผ่นดินไหวมิโน–โอวาริใน ค.ศ. 1891 ซึ่งเป็นหนึ่งในแผ่นดินไหวที่รุนแรงที่สุดครั้งหนึ่งในแผ่นดินหลักของญี่ปุ่น และอีกครั้งหนึ่งที่ที่ราบแห่งนี้ยังได้รับความเสียหายจากแผ่นดินไหวเท็นโช ค.ศ. 1586 ซึ่งคร่าชีวิตผู้คนไปกว่า 8,000 คนอีกด้วย

 เมืองสำคัญ 
จังหวัดไอจิ
นาโงยะ, อิจิโนมิยะ, คาซูงาอิ, โคมากิ, อินูยามะ, โคนัง, อิวากูระ, อินาซาวะ, สึชิมะ
จังหวัดกิฟุ
กิฟุ, โองากิ, คากามิงาฮาระ, ฮาชิมะ

 ดูเพิ่ม 
 อ่าวอิเซะ

 อ้างอิง 

โนบิ
หมวดหมู่:ภูมิศาสตร์จังหวัดกิฟุ
หมวดหมู่:ภูมิศาสตร์จังหวัดไอจิ